忠臣孝子死无辜,只为殷商有怪狐.淫乱不羞先荐耻,贞诚岂畏后来诛.
宁甘万刃留青白,不受千娇学独夫.史册不污千载恨,令人屈指泪如珠.
话说伯邑考要往朝歌为父赎罪.时有上大夫散宜生阻谏,公子立意不允,随进宫辞母太姬,要往朝歌赎罪.太姬曰:"汝父被羁羑里,西岐内外事付托何人?"考曰:"内事托与兄弟姬发,外事托付散宜生,军务托付南宫适;孩儿要亲往朝歌面君,以进贡为名,请赎父罪."母亲见伯邑考坚执要去,只得依允,吩咐曰:"孩儿此去,须要小心!"邑考辞去,竟到殿前与弟姬发言曰:"兄弟好生与众兄弟和美,不可改西岐规矩,我此去朝歌,多则三月,少则二月,即便回程."邑考吩咐毕,收拾宝物进贡,择日起行.姬发同文武官九十八弟,在十里长亭饯别.邑考与众人饮酒作辞,一路前行,扬鞭纵马,过了些红杏芳林,行无限柳阴古道.伯邑考与从人一日行至汜水关.关上军兵见两杆进贡旛幢,上书西伯侯旗号.军官来报主帅.守关总兵韩荣命开关.邑考进关,一路无词.行过五关,来到渑池县,渡黄河至孟津,进了朝歌城,皇华馆驿安下.次日,问驿丞:"丞相府住在那里?"驿丞答曰:"在太平街."次日,邑考来至午门,并不见一员官走动,又不敢擅入午门.已往返五日,邑考素缟抱本立于午门外.少时,只见一位大臣骑马而至,乃亚相比干也.伯邑考向前跪下.比干问曰:"阶下跪者何人?"邑考答曰:"吾乃犯臣姬昌子伯邑考."比干闻言,滚鞍下马,以手相扶,口称:"贤公子请起!"二人立在午门外.比干问曰:"公子为何事至此?"邑考答曰:"父亲得罪于天子,蒙丞相保护,得全性命,此恩天高地厚;愚父子兄弟铭刻难忘!只因七载光阴,父亲久羁羑里,人子何以得安.想天子必思念循良,岂肯甘为鱼肉.邑考与散宜生议,将祖遗镇国异宝,进纳王廷,代父赎罪.万望丞相开天地仁慈之心,怜姬昌久羁羑里之苦,倘蒙赐骸骨,得归故土,真恩如太山,德如渊海.西岐万姓,无不感念丞相之大恩也."比干答曰:"公子纳贡,乃是何宝?"伯邑考曰:"自是始祖父亶所遗七香车,醒酒毡,白面猿猴,美女十名,代父赎罪."比干曰:"七香车有何贵乎?"邑考答曰:"七香车;乃轩辕皇帝破蚩尤于北海,遗下此车,若人坐上面,不用推引,欲东则东,欲西则西──乃世传之宝也.醒酒毡;倘人醉酩酊,卧此毡上,不消时刻即醒.白面猿猴;虽是畜类,善知三千小曲,八百大曲,能讴筵前之歌,善为掌上之舞,真如呖呖莺篁,翩翩弱柳."比干听罢:"此宝虽妙,今天子失德,又以游戏之物进贡,正是助桀为虐,荧惑圣聪,反加朝廷之乱;无奈公子为父羁囚,行其仁孝,一点真心,此本我替公子转达天听,不负公子来意耳."比干往摘星楼候旨.
奉御官启奏:"亚相比干见驾."纣王曰:"宣比干上楼."比干上楼朝见.纣王曰:"朕无旨宣召,卿有何表章?"比干奏曰:"臣启奏陛下!西伯侯姬昌子伯邑考,纳贡代父赎罪."王曰:"伯邑考纳进何物?"比干将进贡本呈上.帝览毕,向比干曰:"七香车,醒酒毡,白面猿猴,美女十名代西伯侯赎罪."纣王命宣邑考上楼.那邑考肘膝而行,俯伏奏曰:"犯臣子伯邑考朝见."纣王曰:"姬昌罪大忤君,今子纳贡为父赎罪,亦可为孝矣."伯邑考奏曰:"犯臣姬昌罪犯忤君,赦宥免死,暂居羑里.臣等举室感陛下天高海阔之洪恩,仰地厚山高之大德.今臣等不揣愚陋,昧死上陈,请代父罪.倘荷仁慈,赐以再生,得赦归国,使臣母子等骨肉重完;臣等万载瞻仰陛下好生之德出于意外也."纣王见邑考悲惨,为父陈冤,极其恳至,知是忠臣孝子之言,不胜感动,乃赐邑考平身.邑考谢恩,立于栏杆之外.妲己在内帘见邑考丰姿都雅,目秀眉清,唇红齿白,言语温柔.妲己传旨:"卷去珠帘."左右宫人将珠高卷,搭上金钩.纣王见妲己出来,口称:"御妻,今有西伯侯之子伯邑考纳贡代父赎罪,情实可矜."妲己奏曰:"妾闻西岐伯邑考善能鼓琴,真世上无双,人间绝少."纣王曰:"御妻何以知之?"妲己曰:"妾虽女流,幼在深闺闻父母传说,邑考博通音律,鼓琴更精,深知大雅遗音,妾所以得知.陛下可着邑考抚弹一曲,便知深浅."纣王乃酒色之徒,久被妖氛所惑,一听其言,便命伯邑考叩见妲己.邑考朝拜毕.妲己曰:"伯邑考,闻你善能抚琴,你今试抚一曲何如?"邑考奏曰:"娘娘在上,臣闻父母有疾,为人子者,不敢舒衣安食.今犯臣父七载羁囚,苦楚万状,臣何忍蔑视其父,自为喜悦而鼓琴哉!况臣心碎如麻,安能宫商节奏,有辱圣聪."纣王曰:"邑考,你当此景,抚操一曲,如果希奇,赦你父子归国."邑考听见此言,大喜谢恩.纣王传旨,取琴一张.邑考盘膝坐在地上,将琴放在膝上,十指尖尖,拨动琴弦,抚弄一曲,名曰"风入松":
杨柳依依弄晓风,桃花半吐映日红.芳草绵绵铺锦绣,任他车马各西东.
邑考弹至曲终,只见音韵幽扬,真如戛玉鸣珠,万壑松涛,清婉欲绝,今人尘襟顿爽,恍如身在瑶池凤阙;而笙簧箫管,檀板讴歌,觉俗气逼人耳.诚所谓"此曲祗应天上有,人间能得几回闻."纣王听罢,心中大悦,对妲己曰:"真不负御妻所闻.邑考此曲可称尽善尽美."妲己奏曰:"伯邑考之琴,天下共闻,今亲觌其人,所闻未尽所见."纣王大喜,传旨摘星楼排宴.妲己偷睛看邑考,面如满月,丰姿俊雅,一表非俗,其风袅袅情动人.妲己又看纣王容貌,大是暗昧,不甚动人!──看官:纣王虽是帝王之相,怎经色欲相亏,形容枯槁.自古佳人爱少年,何况妲己乃一妖魅乎.妲己暗想:且将邑考留在此处,假说传琴,乘机挑逗,庶几成就鸾凤,共效于飞之乐.况他少年,其为补益更多,而拘拘于此老哉."妲己设计欲留邑考,随即奏曰:"陛下当赦西伯父子归国,固是陛下浩荡之恩,但邑考琴为天下绝调,今赦之归国,朝歌竟然绝响,深为可惜."纣王曰:"如之奈何?"妲己奏曰:"妾有一法,可全二事."纣王曰:"卿有何妙策可以两全?"妲己曰:"陛下可留邑考在此传妾之琴,俟妾学精熟,早晚侍陛下左右,以助皇上清暇之乐.一则西伯感陛下赦宥之恩;二则朝歌不致绝瑶琴之乐,庶几可以两全."纣王闻言,以手拍妲己之背曰:"贤哉爱卿!真是聪慧贤明,深得一举两全之道."随传旨:"留邑考在此楼传琴."妲己不觉暗喜:"我如今且将纣王灌醉了,扶去浓睡,我自好与彼行事,何愁此事不成."忙传旨排宴.纣王以为妲己好意,岂知内藏伤风败俗之情,大坏纲常礼义之防.妲己手捧金杯,对纣王曰:"陛下进此寿酒!"纣王以为美爱,只顾欢余,不觉一时酩酊.妲己命左右侍御宫人,扶皇上龙榻安寝,方着邑考传琴.两边宫人取琴二张,上一张是妲己,下一张是伯邑考传琴.邑考奏曰:"犯臣子启娘娘;此琴有内外五形,六律五音.吟,操,勾,剔.左手龙睛,右手凤目,按宫,商,角,征,羽.又有八法,乃抹,挑,勾,剔,撇,托,摘,打.有六忌,七不弹."妲己问曰:"何为六忌?"邑考曰:"闻哀,恸泣,专心事,忿怒情怀,戒欲,惊."妲己又问:"何为七不弹?"邑考曰:"疾风骤雨,大悲大哀,衣冠不正,酒醉性狂,无香近亵,不知音近俗,不洁近秽.遇此皆不弹.此琴乃太古遗音,乐而近雅,与诸乐大不相同,其中有八十一大调,五十一小调,三十六等音."有诗为证:
音和平兮清心目,世上琴声天上曲.尽将千古圣人心,付与三尺梧桐木.
邑考言毕,将琴拨动,其音嘹亮,妙不可言.且说妲己原非为传琴之故,实为贪邑考之姿容;挑逗邑考,欲效于飞,纵淫败度,何尝留心于琴.只是左右勾引,故将脸上桃花现娇艳夭姿,风流国色.转秋波,送娇滴滴情怀;启朱唇,吐软温温悄语.无非欲动邑考,以惑乱其心.邑考乃圣人之子,因为父受羁囚之厄,欲行孝道,故不辞跋涉之劳,往朝歌进贡,代赎父罪,指望父子同还故都,那有此意.虽是传琴,心如铁石,意若钢坚,眼不旁观,一心只顾传琴.妲己两番三次勾邑考不动.妲己曰:"此琴一时难明."吩咐左右:"且排上宴来."两边随办上宴来.妲己命席傍设坐,令邑考侍宴.邑考魂不附体,跪而奏曰:"邑考乃犯臣之子,荷蒙娘娘不杀之恩,赐以再生之路,感圣德真如山海.娘娘乃万乘之尊,人间国母,邑考怎敢侧坐.臣当万死!"邑考俯伏,不敢抬头.妲己曰:"邑考之言差矣!若论臣子,果然坐不得;若论传琴,乃是师徒之道,坐亦何妨."邑考闻妲己之言,暗暗切齿:"这贱人把我当做不忠,不孝,不德,不仁,非礼,非义,不智,不良之类.想吾始祖亶父在尧为臣,官居司农之职,相传数十世,累代忠良.今日邑考为父朝商,误入陷阱.岂知妲己以邪淫坏主上之纲常,有伤于风化,深辱天子,其恶不小.我邑考宁受万刃之诛,岂可坏姬门之节也.死九泉之下,何颜相见始祖哉!"且说妲己见邑考俯伏不言,又见邑考不动心情,并无一计可施.妲己邪念不绝:"我到有爱恋之心,他全无顾盻之意.也罢,我再将一法引逗他,不怕此人心情不动耳!"妲己只得命宫人将酒收了,令邑考平身,曰:"卿既坚执不饮,可还依旧用心传琴."邑考领旨,依旧抚琴,照前勾拨多时.妲己猛曰:"我居于上,你在于下,所隔疏远,按弦多有错乱,甚是不便,焉能一时得熟.我有一法,可以两便又相近,可以按纳,有何不可."邑考曰:"久抚自精,娘娘不必性急."妲己曰:"不是这等说.今夜不熟,明日主上问我,我将何言相对?深为不便.可将你移于上坐,我坐你怀内,你拿着我双手拨此弦,不用一刻即熟,何劳多延日月哉."把伯邑考吓得魂游万里,魄走三千.邑考思量:"此是大数已定,料难脱此罗网,毕竟做个青白之鬼,不负父亲教子之方,只得把忠言直谏,就死甘心."邑考正色奏曰:"娘娘之言,使臣万载竟为狗彘之人!史官载在典章,以娘娘为何如后!娘娘乃万姓之国母,受天下诸侯之贡贺,享椒房至尊之实,掌六宫金阙之权;今为传琴一事,亵尊一至于此,深属儿戏,成何体统!使此事一闻于外,虽娘娘冰清玉洁,而天下万世又何信哉.娘娘请无性急,使傍观若有辱于至尊也."就把妲己羞得彻耳通红,无言可对.随传旨命伯邑考暂退.邑考下楼,回馆驿,不题.
且说妲己深恨:"这等匹夫,轻人如此!我本将心托明月,谁知明月满沟渠?反被他羞辱一场.管教你粉身碎骨,方消吾恨!"妲己只得陪纣王安寝.次日天明,纣王问妲己:"夜来伯邑考传琴,可曾精熟?"妲己枕边挑剔,乘机奏曰:"妾身启陛下;夜来伯邑考无心传琴,反起不良之念,将言调戏;甚无人臣礼.妾身不得不奏."纣王闻言大怒曰:"这匹夫焉敢如此!"随即起来,整饬用膳,传旨:宣伯邑考.邑考在馆驿,闻命即至摘星楼下候旨.王命:"宣上楼来."邑考上楼,叩拜在地,王曰:"昨日传琴,为何不尽心传琴,反迁延时刻,这有何说?"邑考奏曰:"学琴之事,要在心坚意诚,方能精熟."妲己在傍言曰:"琴中之法无他,若仔细分明,讲的斟酌,岂有不精熟之理.只你传习不明,讲论胡涂,如何得臻其音律之妙."纣王听妲己之言,夜来之事,不好明言,随命邑考:"再抚一曲与朕亲听,看是如何."邑考受命,膝地而坐,抚弄瑶琴,自思:"不若于琴中寓以讽谏之意."乃叹纣王一词曰:
一点忠心达上苍,祝君寿算永无疆.风和雨顺当今福,一统山河国祚长.
纣王静听琴内之音,俱是忠爱国之意,并无半点欺谤之言,将何罪于邑考.妲己见纣王无有加罪之心,以言挑之曰:"伯邑考前进白面猿猴,善能歌唱.陛下可曾听其歌唱否?"纣王曰:"夜来听琴有误,未曾演习;今日命邑考进上楼来,以试一曲,何如?"邑考领旨到馆驿,将猿猴进上摘星楼,开了红笼,放出猿猴.邑考将檀板递与白猿.白猿轻敲檀板,婉转歌喉,音若笙簧,满楼嘹亮.高一声如凤鸣之音,低一声似鸾啼之美,愁人听而舒眉,欢人听而抚掌,泣人听而止泪,明人听而如痴.纣王听之,颠倒情怀.妲己听之,芳心如醉.宫人听之,为世上之罕有.那猿猴只唱得神仙着意,嫦娥侧耳,就把妲己唱得神荡意迷,情飞心逸,如醉如痴,不能检束自己形体,将原形都唱出来了.这白猿乃千年得道之猿,修的十二重楼横骨俱无,故此善能歌唱;又修成火眼金睛,善看人间妖魅.妲己原形现出,白猿看见上面有个狐狸──不知狐狸乃妲己本相──白猿虽是得道之物,终是个畜类.此猿将檀板掷于地下,隔九龙侍席上,一撺劈面来抓妲己.往后一闪,早被纣王一拳将白猿打跌在地,死于地下.命宫人扶起.妲己曰:"伯邑考明请猿猴,暗为行刺,若非陛下之恩相救,妾命休矣."纣王大怒,喝左右:"将伯邑考拿下,送入虿盆!"两边侍御官将邑考拿下.邑考厉声大叫"冤枉"不绝.纣王听邑考口称冤枉,命且放回.纣王问曰:"你这匹夫!白猿行刺,众目所视,为何强辩,口称'冤枉'何也?"邑考泣奏曰:"猿猴乃山中之畜,虽修人语,野性未退;况猴子性喜果品,不用烟火之物,今见陛下九龙侍席之上,百般果品,心中急欲取果物,便弃檀板而撺酒席;且猿猴手无寸刃,焉能行刺?臣伯邑考世受陛下洪恩,焉敢造次.愿陛下究察其情,臣虽寸磔,死亦瞑目矣."纣王听邑考之言,暗思多时,转怒为喜,曰:"御妻,邑考之言是也.猿猴乃山中之物,终是野性,况无刃岂能行刺?"随赦邑考.邑考谢恩.妲己曰:"既赦邑考无罪,你再将瑶琴抚弄一奇词异调,琴内果有忠良之心,便罢,若无倾葵之语,决不赦饶."纣王曰:"御妻之言甚善."邑考听妲己之奏,暗想:"这一番谅不能脱其圈套.就将此残躯以为直谏,就死万刃之下,留之史册,见我姬姓累世不失忠良."邑考领旨坐地,就于膝上抚琴一曲,词曰:"
明君作兮布德行仁,未闻忍心兮重敛烦刑.炮烙炽兮筋骨粉,虿盆惨兮肺腑惊,万姓精血竟入酒海,四方膏尽悬肉林.机杼抽空兮,鹿台才满,犁锄折兮巨桥粟盈.我愿明君兮,去谗逐淫;振刷纲纪兮天下太平!"
邑考抚罢,纣王不明其音.妲己妖魅,听得琴中之音有谤毁君上之言.妲己以手指邑考骂曰:"大胆匹夫!敢于琴中暗寓谤毁之言,辱君骂主,情殊可恨!真是刁恶之徒,罪不容诛!"纣王问妲己曰:"琴中谤毁,朕尚不明."妲己将琴中之意,细说一番.纣王大怒,喝左右来拿.邑考奏曰:"臣还有结句一段,试抚于陛下听完."词曰:
愿王远色兮再正纲常,天下太平兮速废娘娘.妖气灭兮诸侯悦服,却淫邪兮社稷宁康.陷邑考兮不怕万死,绝妲己兮史氏传扬!"
邑考作歌已毕,回首将琴隔侍席打来,只打得盘碟纷飞.妲己将身一闪,跌倒在地.纣王大怒曰:"好匹夫!猿猴行刺,被你巧言说过;你将琴击皇后,分明弑逆,罪不容诛!"喝左右侍驾曰:"将邑考拿下摘星楼,送入虿盆!"众宫人扶起,妲己奏曰:"陛下且将邑考拿下楼去,妾身自有处治."纣王听妲己之言,把邑考拿下楼.妲己命左右取钉四根,将邑考手足钉了,用刀碎剁.可怜一身拿下,钉了手足.邑考大叫,骂不绝口:"贱人!你将成汤锦绣江山化为乌有.我死不足惜,忠名常在,孝节永存.贱人!我生不能啖汝之肉,死后定为厉鬼食汝之魂!"可怜孝子为父朝商,竟遭万刃剁尸!不一时,将邑考剁成肉酱.纣王命付于虿盆,喂了蛇蝎.妲己曰:"不可.妾常闻姬昌号为圣人,说他能明祸福,善识阴阳.妾闻圣人不食子肉,今将邑考之肉着厨役用作料,做成肉饼,赐与姬昌.若昌竟食此肉,乃是妄诞虚名,祸福阴阳,俱是谬说.竟可赦宥,以表皇上不杀之仁;如果不食,当速斩姬昌,恐遗后患."纣王曰:"御妻之言正合朕意.速命厨役,将邑考肉作饼,差官送往羑里,赐与姬昌."不知西伯性命如何,且听下回分解.